cyanic-selkie/wikianc huggingface dataset:
Bjørn Watt-Boolsen
Biografi
Han giftet seg med skuespillerinnen Lis Løwert i 1947, som han møtte på Det kongelige Teaters elevskole, ekteskapet ble livslangt. De spilte i 1944 for første gang sammen i ''Middag kl. 8'' på Det Ny Teater. Bjørn Watt-Boolsen medvirkede også i to utenlandske filmer, den amerikanske The Night Visitor og den tyske Linda.
Han er gravlagt på Søndermark Kirkegård – Frederiksberg.
Synna
Synna er en elv i Torpa i Nordre Land kommune i Innlandet. Den kommer ut fra Synnfjorden (796 moh.) ved Synnsætra, nordøst for Spåtind i Synnfjellet, og renner i syd-sydøstlig retning inntil den opptas av Livasselva ved Fagerlund. Herfra renner den sydøstover inntil den faller ut i Dokka ved Åmot.
I forbindelse med Dokkfløy-utbyggingen er mye av vannet i Synna overført i tunnel til Dokkfløyvatnet. Vannet fra dette magasinet går i tunnel til Torpa kraftverk og deretter videre til Dokka kraftverk.
Joaquim Nabuco
Joaquim Nabuco er en kommune i delstaten Pernambuco i nordøstregionen av Brasil.
Tønsberg flyplass, Jarlsberg
Tønsberg flyplass, Jarlsberg, oftest bare kalt Jarlsberg flyplass, ligger på Nordre Ås, 3 km nordøst fra tettstedet Sem (Tønsberg) i Vestfold.
Flyplassen har en rullebane på 800 meter med asfaltdekke. Baneretningenen er 18 og 36. ICAO-kode er ENJB. Driften av flyplassen utføres av Jarlsberg Fritidssenter. Det opererer flere klubber fra Jarlsberg, deriblant Tønsberg Flyveklubb, slik at det er et rikt luftsportsmiljø med motorfly, mikrofly, seilfly og fallskjerm på plassen.
Jarlsberg ligger i nordlige del av Torp kontrollsone og under Farris TMA, slik at tårnet på Sandefjord lufthavn, Torp må kontaktes både ved ankomst og før avgang.
Historie
Flyplassen ble anlagt av tyske soldater i august 1940 som en improvisert flyplass med falske installasjoner for å narre fiendtlige rekognoseringsfly. Helt på slutten av krigen ble Jarlsberg oppgradert til nødlandingsplass og «Platzkommando Tönsberg» ble opprettet. Arbeidet på rullebanen ble utført av russiske krigsfanger. Etter krigen ble plassen tatt i bruk til taxi- og skolefly. Det har blitt avholdt en lang rekke populære flystevner på stedet, det første allerede i 1937.
Vitenskapsåret 1914
Vitenskapsåret 1914 er en oversikt over hendelser, prisvinnere, fødte og avdøde personer med tilknytning til vitenskap og teknologi i 1914.
Grosse strasse
Grosse strasse (Große Straße) var planlagt som den sentrale aksen i arrangementskomplekset for rikspartidagene i Nürnberg. Gaten var planlagt av arkitekten og nazisten Albert Speer og skulle bli 60 meter bred og 2 km lang. 1,5 km av gaten ble realisert, men på grunn av krigen ble aldri paradegaten tatt i bruk.
Gaten skulle gå fra det middelalderske Kaiserburgslottet til arrangementsområdet og forbinde ”Rikspartidagbyen Nürnberg” med det ”hellige romerske riket”. Den ble dekket med 1,2 m² store granittplater. Størrelsen på granittplatene tilsvarer to prøyssiske ”stechschritt” og Grosse Strasse var spesialdesignet for store militære oppvisninger.
Fra 1991 til 1995 ble gaten restaurert.
Eksterne lenker
Informasjon og bilder fra Grosse strasse
Fokker Dr.I
Fokker Dr.I var et triplan (tre-dekker) jagerfly fra første verdenskrig. Det ble konstruert av Reinhold Platz og bygget av Anthony Fokker. Det er mest kjent som flyet brukt av Manfred von Richthofen («Den Røde Baron»). Dr står for Dreidecker og betegner at flyet hadde 3 par vinger.
Historie og utvikling
I april 1917 introduserte Royal Naval Air Service (RNAS) Sopwith Triplane. Flyets debut var sensasjonell og det viste seg helt ovelegent de tyske Albatros og Halberstadt speiderfly. Det kom snart anmodninger fra tyske jagerflygere om en tre-dekker. Majoriteten av tyske fly var produsert av blant annet Pfalz, AEG, DFW, Schütte-Lanz og Euler som svarte med å bygge tre-dekkere. De tyske produsentene hadde ikke særlig hell, med unntak av konstruksjonen til Reinhold Platz – «Pfalz Dr. I», som Fokker hadde produsert. Etter en type-test ble produksjonen satt i gang i oktober 1917. Produksjonsserien fikk betegnelsen Fokker Dr.I.
De to første som ble bygget ble tildelt jageressene Werner Voss og Manfred von Richthofen i august 1917 ved Marke i Belgia. Begge tok dem i bruk i luftkamp med stort hell og merket seg flyets enestående stignings- og manøvreringsevne. Et av flyene ble skutt ned mens det ble fløyet av Kurt Wolff den 15. september og et annet fløyet av Werner Voss den 23. september.
Tre-dekkeren hadde også sine svakheter. Det var betydelig langsommere enn motstandernes fly, også langsommere enn det tyske Albatros og Pfalz speiderfly som det var ment å erstatte.
På grunn av den lave kompresjonen i den roterende Oberursal-motoren, sank flyets ytelser dramatisk i høyere luftlag, og etter hvert som krigen skred frem gjorde mangel på castorolje at det ble mer problematisk å operere motoren med tysk erstatningsolje, noe som førte til mange motorhavarier. Videre var tre-dekkeren vrien å lande, noe som bekreftes ved at det ble montert tre-ski (skids) ytterst på nedre vingetipp. Cockpiten var trang og flygeren satt nær geværkolben, noe som ofte førte til alvorlige hodeskader i tilfeller av crash-landing.
Sent i oktober 1917 ble løytnant Heinrich Gontermann og Günther Pastor drept da Dr.I-flyene de fløy brøt sammen i luften. Inspeksjon av de havarerte flyene viste ekstremt dårlig arbeide på flyfabrikken, spesielt av vingene. Inspeksjon av andre tre-dekkere viste at fuktighet hadde ført til at vingeribbene smuldret opp. Tre-dekkerne ble omgående satt på bakken.
Forbedret kvalitetskontroll under produksjonen – spesielt bedre beskyttelse av vinger, spanter og ribber mot fuktighet; løste i stor grad til reduksjon av problemet og de eksisterende tre-dekkerne ble reparert for Fokkers regning. Likevel var ribbebrudd, spesielt på øvre vinge, fortsatt et problem da flyene igjen ble tatt i bruk, og flyet ble aldri helt akseptert av flygerne. I 1929 fant en undersøkelseskommisjon nedsatt av National Advisory Committee for Aeronautics (NACA) ut at den øvre vingen var utsatt for en uforholdsmessig større belastning enn de lavere vingene. Ved høye hastigheter kunne belastningen bli 2,55 ganger større.
Problemet med tre-dekkeren ødela mulighetene for større ordrer, og produksjonen opphørte helt i mai 1918. Da var det bare produsert 320 eksemplarer. Da Fokkers nye Fokker D.VII ble tatt i bruk ble gjenværende tre-dekkere tatt ut av tjeneste ved fronten og sendt inn i landet og brukt som treningsfly. Ingen genuin tre-dekker eksisterer i dag.
En av de gjenværende tre-dekkere ble gitt til det tekniske museum i Berlin. Her ble det malt som von Richthofens fly og var ett av museets attraksjoner. Under et bomberaid mot Berlin den 23.–24. november 1943 ble museet bombet av RAF og tre-dekkeren gikk tapt. Sammen med tre-dekkeren gikk også et Dornier Do X tapt.
Flikvinger
Flikvinger er en familie av dagsommerfuglene. Et avledet fellestrekk for flikvingene er at hannenes forreste beinpar er omdannet til korte børster, slik at de tilsynelatende bare har fire bein. Ca. 6 000 arter beskrevet. Av dem er 49 – mer enn halvparten av Norges 87 kjente dagsommerfuglarter – dokumentert i Norge. Flere arter er blant våre vanligste sommerfugler, enkelte arter går helt opp i snaufjellet, og flere arter er funnet så langt nord som på Svalbard. Til flikvingene hører også de fleste dagsommerfuglene vi ser tidlig om våren.
Gruppen ble tidligere delt opp i mange familier, men nyere forskningsresultater tyder på at de er relativt nært beslektet med hverandre.
Puppene henger fritt, bare festet med kroker i bakenden.
Flikvingene er middelsstore til store sommerfugler, mange av artene er gode flygere og noen har spektakulære vandringer, blant andre monarksommerfuglen (Danaus plexippus) og tistelsommerfuglen (Vanessa cardui).
Systematisk inndeling
Flikvingenes søstergruppe er glansvingene.
En rekke undergrupper under Nymphalidae har tidligere blitt regnet som egne familier. Dette gjelder underfamiliene Libytheinae, Danainae og Satyrinae. Andre grupper som tidligere ble regnet som familier finner man igjen lenger nede i systemet. Således regnes "familiene" Morphidae, Brassolidae og Amathusiidae i dag som undergrupper av ringvinger (Satyrinae), Acraeidae regnes som en undergruppe av perlemorvinger (Heliconiinae) og Ithomiidae regnes som en undergruppe av Danainae.
Twenty Four Seven Millennium Tour
Twenty Four Seven Millennium Tour (også kjent som Twenty Four Seven World Tour) var en turné med Tina Turner.
Zelenogorsk
Zelenogorsk kan vise til en av følgende byer i Russland:
João Alfredo
João Alfredo er en kommune i delstaten Pernambuco i nordøstregionen av Brasil.
Derek Stepan
Derek Stepan (født 18. juni 1990) er en amerikansk profesjonell ishockeyspiller som spiller for Arizona Coyotes i NHL. Han spilte tidligere for New York Rangers.
Han ble tradet til Coyotes 23. juni 2017 sammen med Antii Raanta i bytt mot et draftvalg 2017 (Lias Andersson) og Anthony DeAngelo.
Phoebe Snow
Phoebe Snow (født 17. juli 1950, død 26. april 2011) var en amerikansk sanger, låtskriver og gitarist.
Snow var i en kortere periode gift med Phil Kearns, og i desember 1975 fødte hun en alvorlig hjerne-skadet datter, Rose Valerie.
Snow gjennomførte flere turneer til Nord-Amerika, Storbritannia, Tyskland og Østen.
Gjennom hele 1990-tallet hadde hun rekke opptredener på radio-programmet til Howard Stern. Snow har opptrådt sammen med en rekke kjente artister som f.eks. Lou Rawls, Ladysmith Black Mambazo, Dave Grusin, Garland Jeffreys, Donald Fagen, Paul Simon, Billy Joel, Queen, Hiroshi Fujiwara, Jackson Browne, Dave Mason, Linda Ronstadt, Bonnie Raitt, Michael McDonald, Boz Scaggs, Cyndi Lauper, Roger Daltrey, Chaka Khan, Laurie Anderson og flere andre.
Snow mottok utmerkelsen Cultural Achievement Award i mai 1998 fra borgermester i New York Rudolph Giuliani. Hun var også mottaker av flere andre utmerkelser.
Snow fikk en hjerneblødning den 19. januar 2010 og gled inn i koma, hvor hun utviklet blodpropp, lungebetennelse og hjertesvikt. Snow døde 26. april 2011 i Edison i New Jersey, 60 år gammel.
Marija Iovleva
Marija Vsjatsjeslavovna Iovleva (russisk: Мария Вячеславовна Иовлева; født 18. februar 1990) er en russisk funksjonshemmet skiskyter og langrennsløper. Hun konkurrerer i sitteski.
Hun representerer Russland i de paralympiske vinterlekene 2010 i Vancouver. I tillegg til sølv på jaktstarten i skiskyting fikk hun sjetteplass på 10 km langrenn.
Lourenço Marques
Lourenço Marques var en portugisisk sjøfarer og handelsmann i det 16. århundre. I 1544 utforsket av området omkring det som i dag heter Maputo-bukta (Baía de Maputo) utenfor hovedstaden Maputo i Mosambik.
På ordre fra kongen i Portugal, João III, fikk bukta navnet Baía de Lourenço Marques (Lourenço Marques-bukta) til hans ære. Bosettingen som ble etablert på østsiden av bukta fikk også navnet Lourenço Marques. Byen Lourenço Marques var hovedstad i Mosambik fra 1898, og skiftet navn til Maputo 3. februar 1976, året etter Mosambiks selvstendighet.
Israel-Nachrichten
Israel-Nachrichten er en tyskspråklig dagsavis som utgis i Tel Aviv i Israel, og en av Israels eldste aviser. Avisen ble grunnlagt av Siegfried Blumenthal, en jødisk bokhandler fra Berlin, i 1936 under navnet Blumenthals Neueste Nachrichten. Etterspørselen var fra begynnelsen stor, da det kom tusenvis av jøder fra Tyskland, Østerrike og Europa forøvrig som kunne lite eller ingenting hebraisk. Omkring 1950 var Israel-Nachrichten en av de største avisene i hele Israel. Berømte forfattere som Max Brod og Arnold Zweig skrev for avisen.
Til dagens leserkrets hører de omkring 100 000 jødene med tysk som morsmål i Israel, samt interesserte fra andre deler av verden, f.eks. jøder i de tyskspråklige landene i Europa og i USA med interesse for Israel, og tyskstudenter i Israel, samt turister og utvekslingsstudenter og -elever.
Avisen er en utpreget kvalitetsavis med stoff innen politikk, økonomi og kultur. Det skrives også regelmessig om tyske, østerrikske og sveitsiske forhold.
Alice Schwarz-Gardos (1915–2007) var avisens sjefredaktør fra 1975 til sin død i 2007.
Hart Memorial Trophy
Hart Memorial Trophy er den årlig utmerkelsen i den nordamerikanske ishockeyligaen National Hockey League som gis til den mest verdifulle spilleren (MVP) i løpet av grunnspillet. Kåringen skjer gjennom avstemning blant hockeyjournalistene i Professional Hockey Writers' Association.
Jan-Erik Lehn
Han trente først karate, men gikk etter hvert over til taekwondo. Han ble gradert til 1. dan (beltegrad) 10. november 1976, som den første norskfødte.
I 1980 grunnla han Norges Taekwon-Do Forbund, og ble snart valgt valgt til forbundspresident, et verv han hadde til han døde.
Han innehadde også mange andre internasjonale verv, i 1990 ble han utnevnt til talsmann (spokesman) for ITF, noe han også var helt frem til han døde.
18. februar 1996 mottok han sitt 7. Dan sort belte-sertifikat fra General Choi Hong-hi og ble Master.
Lehn var teknisk meget godt oppdatert. Han hadde en utrolig evne til å få «power» i teknikkene, pga. en enorm hurtighet og masseoverføring. Ikke minst et utrolig «one-inch punch». Lehn var også kjent for å kunne slå gjennom hele 18 takstein med knyttneven, samt knuse en angitt stein i en større bunke. Andre teknikker han har imponert med er å knekke planker liggende «fritt» på en bordplate. Lehn var også kjent for et enormt kraftfullt sidespark, og ikke minst evnen til å frigjøre seg fra de største kjemper. Det har blitt flere verdensmestere samt andre titler av hans elever.
Grunnkretser i Øvre Eiker kommune
Grunnkretser i Øvre Eiker kommune er delområder og grunnkretser som seksjonerer Øvre Eiker kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Jon Stewart
Jon Stewart (født Jonathan Stuart Leibowitz 28. november 1962) er en amerikansk komiker, humorist og politisk kommentator best kjent som tidligere vert for det politiske og humoristiske TV-programmet The Daily Show på Comedy Central. I Norge ble programmet sendt på NRK 2
The Daily Show vant 22 Emmy-priser med Jon Stewart som programleder, og han ble etterhvert en av de mest respekterte komikerne og politiske kommentatorene i USA.
Han var vert for den 78. Oscar-utdelingen i 2006.
Han har jødisk bakgrunn og vokste opp i New Jersey.
Jucati
Jucati er en kommune i delstaten Pernambuco i nordøstregionen av Brasil.
Jonas Alver
Jonas Alver (født ) mest kjent under sitt etternavn «Alver» er en norsk black metal-musiker. Han har vært bassist i de to norske black metal-bandene Emperor (1995-1998) og Dødheimsgard (1996).
Fylkesvei 1274
Fylkesvei 1274 går mellom Mørkfoss og Mørkved i Indre Østfold.
Adelaide del Vasto
Bakgrunn
Hun var datter av Manfred del Vasto (bror av Bonifacio del Vasto, markreve av vestre Liguria, og av  Anselm del Vasto). Hennes onkel hadde stor politisk innflytelse i regionen Liguria – et dokument vedrørende Roger I beskriver ham dom Italias mest fremsrrpende markgreve. Hennes fars familie var av frankisk opphav.
Hennes farforeldre var Teto II del Vasto og hans hustru Bertha av Torino, datter av markgreve Ulric Manfred II av Torino. Hun var blant annet datterdatter av Hugh I av Vermandois.
Ekteskap med Roger I av Sicilia
Hun ble gift med Roger I av Sicilia som hans tredje hustru i 1089 og fikk men ham blant andre sønnene Simon og Roger II. Simon overtok grevestolen etter sin far ved dennes død, men var bare åtte år, slik at moren styrte i hans sted. Simon døde allerede et I hennes styreperiode befestet Palermo sin posisjon som kongedømmets permanente hovedstad.
Etter første korstog var Kongeriket Jerusalem etablert, men kong Baldwin I hadde blitt enkemann. Han giftet seg med en armensk adelskvinne ved navn Arda, noe som var en nytte allianse for Baldwin mens han var greve av Edessa, men etter at han ble konge av Jerusalem var ikke denne alliansen så viktig lenger. Arda ble tvunget til å gå i kloster.
I 1112 søkte Baldwin allianse hos Arnulf, den latinske patriark av Jerusalem for å kunne gifte seg med Adelaide som var en rik dronningregent av Sicilia og nå ikke hadde de samme forpliktelsene lenger etter at Roger II hadde nådd myndighetsalder.
Ekteskapet vakte store motreaksjoner da Baldwin formelt sett fortsatt var gift med Arda og han ble anklaget for bigami. Pave Paschalis II avsatte først Arnulf, men gjeninnsatte ham i 1116 under forutsetning av at han erklærte ekteskapet mellom Baldwin og Adelaide ugyldig. Annulleringen ble foretatt i Akko i 1117 og Adelaide ble sendt tilbake til Sicilia.
Adelaide døde den kommende våren, og Roger II var så rasende og sjokkert over behandlingen av moren at han over tretti år senere nektet å gi noen bistand til korsfarerstaten under andre korstog.
Wolfenbüttel
Personligheter som Michael Praetorius, Gottfried Leibniz og Gotthold Ephraim Lessing bodde i byen. Lessing var bibliotekar, Leibnitz arbeidet på biblioteket, som har en av verdens beste samlinger av gamle bøker. Det er særlig mange bibler, inkunabler og bøker fra reformasjonsperioden. Det ble etablert i 1572 og har over 10 000 manuskripter. Et av disse er Codex Carolinus, som er et av de få gjenværende manuskripter med gotisk tekst.
Byen slapp unna bombingen av Tyskland uten særlige skader og fremstår i dag derfor med mange gamle bygninger fra flere hundre år tilbake.
Office of Film and Literature Classification
Flere enn ett land har en organisasjon med navnet Office of Film and Literature Classification.
Friends Arena
Friends Arena er en flerbruksarena i Arenastaden i Solna, nord for Stockholm. Arenaen er Sveriges nasjonalarena for herrelandslaget i fotball med plass til 50 000 sittende tilskuere på idrettsarrangementer og 65 000 plasser på konserter. Arenaen ligger ca. 500 meter nordvest for Solna stasjon, like ved innsjøen Råstasjön. Areanaen ble åpnet 27. oktober 2012 og kostet cirka 2,8 milliarder svenske kroner. I tilknytning til arenaen ligger Mall of Scandinavia, som ble innviet 12. november 2015, med 250 butikker over tre etasjer.
Arenaprojektet eies av det svenske fotballforbundet, Solna kommune, Peab, Fabege og Jernhusen. Finalen i Europaligaen 2016/2017 ble spilt på arenaen.
Navn
Swedbank kjøpte navnerettigheter til den nye arenaen for 153 millioner svenske kroner, en avtale som varer frem til 2023. Avtalen medførte at arenaen skulle hete Swedbank Arena. 28. mars 2012 kunngjorde Swedbank at det ville donere navnerettighetene til organisasjonen Friends, som er en frivillig organisasjon som arbeider mot mobbing i skolen. Arenaen endret derfor navn til Friends Arena.
Ved et eventuelt EM- eller VM-sluttspill, finalekamp i Mesterligaen eller Europaligaen, må arenanavnet endres til et navn uten, slik som da Allianz Arena i München måtte endre navn til Fifa World Cup Stadium München under VM i fotball 2006.
Historie
Det var i utgangspunktet planer om å bygge en ny nasjonalarena for fotball i nærheten av innendørsarenaen Ericsson Globe i Stockholm, som skulle erstatte Råsunda stadion. 1. april 2006 besluttet derimot Sveriges fotballforbund (SvFF) å bygge det nye stadionet i Solna. Byggingen var beregnet å koste rundt 1,9 milliarder svenske kroner, et anslag som økte til 2,8 milliarder kroner før byggingen hadde startet etter at det ble oppdaget at fundamentet måtte pæles. Da den nye arenaen sto ferdig, ble den gamle Råsunda stadion fra 1937 revet og erstattet av leiligheter. . Råsunda var finalearena for VM i fotball 1958 og er den arenaen som har arrangert en VM-finale, som er revet.
Fasiliteter
Friends Arena er Nordens største arena og oppfyller FIFAs og UEFAs høyeste tekniske krav for fotballstadioner, hvilket betyr at arenaen kan brukes til et eventuelt EM- eller VM-sluttspill, eller til finalekamp i Mesterligaen eller Europaligaen. Publikumskapasiteten for fotballkamper er 50 000 sitteplasser og for konserter mellom 20 000 og 67 500. Hele arenaen er oppvarmet og har skyvbart tak, ettersom den skal brukes året rundt. Spillebanen er 68 × 105 meter, mens takhøyden er 33 meter.
Sammen med arenaen planlegges en helt ny bydel, «Arenastaden», i Solna, i området ved Solna stasjon som var et nedslitt industriområde. I arenaområdet skal det også bygges et hotell, Quality Hotel, med 400 dobbeltrom og restauranter med plass til cirka 6 000 gjester, den største med plass til 2 000 gjester. Det er også planer om kongress- og konferanselokaler.
Maj Britt Andersen
Maj Britt Andersen (født 1956 på Østre Toten) er en norsk sanger og artist kjent særlig for musikk og sang for barn.
Som ung var hun vokalist i dansebandene Bruno og Howards og var med å gi ut to plater med Howards i 1974. I 1975 ga hun ut sin første soloplate Et lite under, og tre år senere oppfølgeren Det svinger i meg. Fra midten av 1980-tallet begynte hun å samarbeide med bassist, komponist, arrangør og produsent Geir Holmsen og tekstforfatter Trond Brænne. Samarbeidet resulterte i barneplaten Har du hørt det? i 1985, gitt ut under navnet Mabben Max. Platen var den første av mange barneplater fra Andersen i samarbeid med Holmsen og Brænne og ble nominert til Spellemannprisen 1985. Albumet Folk er rare ga hun ut i sitt eget navn, og for den fikk hun Spellemannprisen 1986 i klassen barneplate.
Andersen har gitt ut tre album med materiale av Alf Prøysen, Kjærtegn i 1992, Dørstokken heme i 2004 og Onger er rare i 2006. Det første var med ukjente Prøysen-tekster som Geir Holmsen hadde satt melodi til, det andre var med mer kjente Prøysen-sanger mens det tredje var med barnesanger av Prøysen. I 1997 ga hun ut albumet Vinterkropp med dikt av Ove Røsbak til Holmsens melodier.
I 1984 ble hun med i soulbandet Chipahua, og var med å gi ut konsertplaten The Soul Survivors. Ellers har hun medvirket på en rekke plater med andre artister og prosjekter og vært med i flere teateroppsetninger, TV-serier og andre oppsettinger.
Datteren Daniela Reyes debuterte i 2021 med albumet Engangsdager der Andersen medvirket.
Bakgrunn
Andersen er gift med musikeren Geir Holmsen og er søster av sangeren Inger Lise Rypdal.
Godsetunionen
GodsetUnionen er Strømsgodsets uavhengige supporterforening.
Foreningen hadde stiftelsesmøte på SIF-Huset 1. februar og ble offisielt stiftet 10. februar 1997 av medlemmer fra de to tidligere supporterklubbene til Strømsgodset – Fugleberget (S.U.S.) og Strømsgodset Supporterklubb.
Hensikten med dette var å heve standarden på supportermiljøet i Drammen, og lage en stor union av de to mindre supporterklubbene.
I 2006 ligger medlemstallet på cirka 1,000 medlemmer, men det er ventet ytterligere oppsving i 2006 etter at en investorgruppe med Atle Kittelsen i spissen har gått inn med frisk kapital i Strømsgodset.
Tifo
GodsetUnionen har også sin egen Tifo-gruppe. Tifo-show er en stadig voksende aktivitet hos norske fotballsupportere. I GodsetUnionen ønsker man å arrangere TIFO-show av ulik art – til hver eneste hjemmekamp. Tifo-gruppa har også sin egen nettside.
Jupi
Jupi er en kommune i delstaten Pernambuco i nordøstregionen av Brasil.
Jurema (Pernambuco)
Jurema er en kommune i delstaten Pernambuco i nordøstregionen av Brasil.
Peachtree Road
Peachtree Road er det 28. studioalbumet av den britiske sangeren Elton John, utgitt i 2004. Albumet ble oppkalt etter Peachtree Road i Atlanta, hvor en av sangerens fire boliger ligger. Dette er det eneste av Elton Johns album hvor han produserer det alene.
Sporliste
Alle sanger skrevet av Elton John og Bernie Taupin
Philippe av Belgia
Filip (nederlandsk) eller Philippe (fransk) (nederlandsk: Filip Leopold Louis Marie, fransk: Philippe Léopold Louis Marie, født 15. april 1960 i Brussel) er konge av Belgia.
Fra hertug av Brabant til belgiernes konge
Han er eldst av kong Albert II og dronning Paolas tre barn og var dermed tronfølger.
Philippe ble utdannet som kampflyver og fallskjermsjeger i de belgiske væpneder styrker. Sivilt studerte han statsvitenskap på Universitetet i Oxford (Trinity College) og Stanford University. Som tronfølger ble han tildelt tittelen hertug av Brabant, da faren etterfulgte sin eldre bror Baudouin I av Belgia på tronen i 1993.
Ved siden av de tre belgiske nasjonalspråk, fransk, flamsk (den belgiske variant av nederlandsk) og tysk, tilegnet Philippe seg god mestring også av engelsk.
Den 6. august 1993 utnevnte regjeringen Philippe til honorærformann for Belgian Foreign Trade Board (BFTB). Han etterfulgte der sin far, som hadde innehatt honorærformannskapet siden 1962. Den 3. mai 2003 ble han honorærformann for BFTBs etterfølgerorgan, Foreign Trade Agency. I denne egenskap ledet Philippe mer enn 60 økonomiske seneferder.
Ekteskap og barn
Den 4. desember 1999 giftet han seg med Mathilde d'Udekem d'Acoz, som kommer fra en belgisk adelsfamilie. De har fire barn:
Konge
Kong Albert II kunngjorde 3. juli 2013 at han ville abdisere til fordel for sin sønn.
Office of Film and Literature Classification (New Zealand)
Office of Film and Literature Classification (OFLC, maorisk: Te Tari Whakaropu Tukuata, Tuhituhinga) er et offentlig organ i New Zealand som er ansvarlig for å sette aldersgrenser på alle filmer, videoer, publikasjoner og noen videospill. Det ble opprettet med Films, Videos, and Publications Classification Act 1993 og er en uavhengig crown entity etter Crown Entities Act 2004. Sjefen for OFLC er kalt Chief Sensor, en tittel som har vært brukt siden 1916 på embedsmannen som er ansvarlig for sensur i New Zealand.
Philippe av Belgia
Konge
Tronskiftet ble lagt til 21. juli, Belgias nasjonaldag. Om lag en time etter at kong Albert IIs da abdiserte, nle prins Philippe tatt i ed som belgiernes konge. Hans eldste barn, prinsesse Elisabeth, ble med dette den første i arvefølgen etter ham og forventes en dag å bli Belgias første regjerende dronning.
Han er kjent som kong Philippe (fransk) og kong Filip (nederlandsk) uten ordenstall.
Utmerkelser
Blant kongens ordener er storkorset av St. Olavs Orden, som han ble tildelt i 2003.
Gustav Wetterström
Gustav Wetterström (1911–1991) er en tidligere svensk fotballspiller. Han spilte for klubben IK Sleipner og s landslag.
Han spilte i fotball-VM 1938 i Frankrike, hvor han scora hat-trick i 8–0 seieren over, selv om mange kilder utenfor FIFA har kreditert ham for fire mål i den kampen. Også lagkameraten Tore Keller scora hat-trick i samme kamp.
Per Edmund Mordt
Per Edmund Mordt (født 25. mars 1965 i Arendal) er en norsk fotballspiller som har spilt i klubbene Kolbotn, Vålerenga, IFK Göteborg, Brann og Drøbak/Frogn.
Fra en tilværelse som ung angrepsspiller i 4. divisjon med hjemstedsklubben, ankom Per Edmund Mordt toppdivisjonen foran 1984-sesongen da han signerte for. Sesongen i forveien hadde han vært på treningsopphold hos. Med den strenge og kravstore svensken Gunder Bengtsson som trener var Vålerenga regjerende seriemestere. Bare nitten år gammel spilte nyankomne Mordt seg umiddelbart til på plass på laget som venstreback, og karrieren skjøt raskt fart.
Med tidligere erfaring fra Oslos kretslag og seks opptredener på Norges U19-landslag i 1982, ble han innkalt til Norges tropp til Sommer-OL i 1984. Mordt spilte to av Norges tre kamper i turneringen. Deriblant i tapet for Frankrike, som endte opp med å vinne OL-gullet.
I sin første sesong for Vålerenga endte Mordt opp som seriemester, da laget gjentok bragden fra året i forveien. Mordt hadde spilt to sesonger for Vålerenga, da han ble hentet til foran 1986-sesongen av lagets nyansatte trener Gunder Bengtsson, som var Mordts trener i hans første sesong for Vålerenga. Hos IFK Göteborg tilbragte Mordt åtte sesonger i et seiersvant lag som vant Allsvenskan i 1987, 1990 og 1991, og ble svenske cupmestere i 1991. IFK Göteborg slo også fra seg internasjonalt. Da laget i 1986 nådde semifinalen i Serievinnercupen, kom Mordt i fokus. Til tross for at IFK hadde slått med tre mål hjemme, hentet motstanderen inn tremålsledelsen i returoppgjøret på Camp Nou, så kampen måtte avgjøres med straffesparkkonkurranse. På straffestillingen 4-4, skjøt Mordt sitt straffespark over mål, hvorpå Víctor Muñoz ga Barcelona seieren med scoring på påfølgende straffespark. Mordts straffebom ble et avgjørende øyeblikk som for mange er hva han sterkest forbindes med. Ifølge VG, ga Norsk Hydro svenskene bensin til halv pris i en uke som plaster på såret. Året etter hjalp Mordt IFK Göteborg vinne UEFA-cupen med 2-1 sammenlagt over skotske i finalen.
Under tiden han spilte for IFK Göteborg, fikk han i økende grad problemer med akillessenene. Da han i 1994 vendte hjem til Norge for å spille for i Eliteserien, begrenset akillesproblemene ham til at det bare ble ti kamper totalt den ene sesongen han spilte for klubben.
Deretter spilte han tre sesonger i 1. divisjon for.
Vlad Topalov
Vladislav Mikhailovich Topalov (russisk: Владислав Михайлович Топалов; født 25. oktober 1985), bedre kjent som Vlad Topalov, er en russisk sanger. Han var medlem av den russiske tenåringsgruppa Smash!! sammen med Sergej Lazarev.
Mathilde av Belgia
Mathilde av Belgia (Mathilde Marie Christine Ghislaine, født 20. januar 1973 i Uccle) er dronning av Belgia. Hun er gift med Belgias konge, Philippe.
Hun ble født som Mathilde d'Udekem d'Acoz, med den nederlandske tittelen jonkvrouw. Mathilde er datter av jonkheer Patrick d'Udekem d'Acoz, som ble opphøyet til greve som følge av datterens ekteskap, og av grevinne Anna Maria Komorowska. Hun er av belgisk og polsk avstamming.
Den 4. desember 1999 giftet hun seg med Philippe. Sammen har de fire barn, prinsesse Elisabeth, prins Gabriel, prins Emmanuel og prinsesse Eléonore.
Grunnkretser i Radøy kommune
Grunnkretser i Radøy kommune var delområder og grunnkretser som seksjonerte tidligere Radøy kommune, Hordaland (nå Alver kommune, Vestland) for folketellingsformål og lignende. I noen tilfeller sammenfalt de med kirkesogn, valgkretser og skolekretser.
Mathilde av Belgia
Hun er innehaver av storkors av St. Olavs Orden.
Ordspråk
Ordspråk eller ordtak er korte, velformulerte og poengterte setninger som på en konkret måte uttrykker livsvisdom, allmenngyldige sannheter, erfaringer, leveregler eller betraktninger av forskjellig slag. Ordspråk kan også inneholde forklaringer av naturfenomener, skikker og seder. Ordspråk har en fast ordlyd som er kjent og blir sitert, for eksempel for å kommentere noe eller for å gi et råd.
Mange ordspråk har uklar opprinnelse og er en del av gammel folkediktning og en muntlig fortellertradisjon. Det er også mange som er sitater fra bøker og fortellinger med kjent opphav, for eksempel fra Bibelen og Håvamål, selv om begrepet ordspråk ofte brukes om folkelige uttrykk uten kjent forfatter.
Ordspråk kan være internasjonale, nasjonale og regionale og finnes i et nærmest uendelig antall og i en mengde varianter over hele verden.
Studiet av ordspråk kalles parømiologi (fra gresk παροιμία, paroemia, «ordspråk», på engelsk paremiology). Også fraseologien beskriver etablerte flerordsenheter og -forbindelser i et språk, særlig faste uttrykk og idiomer, men også tekster som ordspråk.
Synonymer
Ordspråk kalles på latin gjerne adagium, proverbium eller proverb. Andre betegnelser for stående vendinger og treffende, faste uttrykk er visdomsord, visdomsspråk, fyndord, fyndspråk og gullkorn. Begrepene munnhell og snakkemåte betegner også spesielle talemåter som brukes av enkeltpersoner og innenfor grupper. Litterære sitater, sentenser og aforismer kalles gjerne bevingende ord, et uttrykk den greske historiedikteren Homer bruker i Iliaden og Odysseen. I 1863 tok også tyskeren Georg Büchmann i bruk Geflügelte Worte om slike uttrykk.
Historikk
Ordspråkene representerer en svært gammel og populær tradisjon, og en stor mengde ordspråk, også de vi bruker i dag, kan spores tilbake til India og høykulturene rundt Eufrat og Tigris for flere tusen år siden. Det samme gjelder for det gamle Egypt og Hellas, der blant andre filosofen og vismannen Anakharsis ble berømt for sine ordspråk. Også Bibelen, særlig Salomos ordspråk i Det gamle testamente, og de jødiske samlingene Talmúd og Midrasj er fulle av ordtak og ordspråkliknende leveregler og praktiske råd. I oldtiden var slik visdomsdiktning en egen litterær sjanger med profesjonelle vismenn, og mange bibelord ble derfor nedtegnet som ordspråk. En kjenner også en mengde latinske mottoer og ordspråk fra Romerriket, både oversettelser og nye. Oldnordisk visdomsdiktning finnes i rikt monn i Den eldre Edda, blant annet i Håvamål.
I middelalderen kom det en rekke ordspråk til Spania og Europa fra araberne. Da ble ordspråk brukt i homilier og prekener for å understreke moralske poenger. Den engelske poeten Geoffrey Chaucer (1343–1400) brukte derimot ordspråk humoristisk.
Kjennetegn
Både form og innhold i ordspråkene favner vidt. Det kan være praktiske råd og fornuftige leveregler, allmenne betraktninger og religiøse befalinger uttrykt som vakker poesi eller kvikk satire. De fleste vitner imidlertid om en muntlig fortellertradisjon. De er korte, velklingende og lette å huske. Mange ordspråk henvender seg dessuten direkte til tilhøreren, de er poengterte sitater fra fortellinger eller hele historier fortalt i en kort setning.
Som skaldekunst og annen diktning inneholder ordspråkene flere dikteriske og språklige virkemidler. Særlig vanlig er sammenlikninger og metaforer, bokstavrim (brent barn skyr ilden), gjentakelse og rytme. Andre retoriske og metriske grep kan være bruk av hyperbol, besjeling, paradokser, ordspill og troper, særlig i nyere sitater og aforismer.
Ordspråkene forteller ikke bare om menneskelivet og naturen, men også om historie, kultur og skiftende skikker. Svært ofte tar de utgangspunkt i en gjenkjennelig situasjon eller typisk foreteelse og formidler noe generelt i form av et konkret bilde eller handling. Likevel kan gamle ordtak være vanskelig å forstå når tidene forandrer seg. Noen blir også forvansket, som for eksempel «Morgenstund har gull i munn» (fra tysk Morgemstunde hat Gold im Munde), som er kjent fra før 1600-tallet. Det skal visstnok ha oppstått som en feiltolkning av det latinske aurora, det vil si morgenrøden, som aurum in ore, altså «gull i munn». Tilsvarende er det ordspråkliknende uttrykket «ugler i mosen», som betyr noe mistenkelig eller truende, en språklig misforståelse av det danske ulve i mosen, det vil si «ulver i myra». På tross av dette har svært mange gamle ordspråk overlevd til moderne tid, ofte nettopp fordi de rommer noe allmennmenneskelig og er lette å kjenne seg igjen i eller fordi selve uttrykker klinger godt.
Utenlandske eller fremmede ordspråk og ordtak som er mindre kjent, kan virke særlig treffende fordi de oppleves som friskere og mindre klisjefylte. Når for eksempel begrepet hjemlengsel beskrives med det persiske munnehellet «elefantens drøm om India», eller «storm i et vannglass» erstattes med «tekoppmonsun», vil mange i Norge oppleve dette som spesielt poetisk og spennende.
Ordspråksamlinger
Helt siden visdomslitteraturen i oldtiden har ordspråk vært populære i taler, fortellinger og i dagligspråket. Diktere og forfattere har skrevet og spredt nye ordspråk samtidig som folkeminnegranskere og andre har samlet inn og utgitt både klassiske og folkelige ordspråk.
Ordspråksamlingene ble utgitt med særlig iver fra 1500-tallet, delvis på grunn av økt interesse for folkediktning, og siden som ledd i styrkingen av de europeiske nasjonalstatene fra 1700- og 1800-tallet. Dansken Peder Laale samlet imidlertid allerede på midten av 1300-tallet nesten 1200 nordiske ordspråk og talemåter, og skrev dem ned både på dansk og latin. I Norge utgav språkforskeren Ivar Aasen Norske Ordsprog først i 1856. I Finland samlet blant andre Henrik Florinus (1633–1705) og i Sverige Richard Dybeck (1811–1877) inn ordspråk.
Ordspråksamlinger (utvalg)
Det har de siste hundreårene blitt utgitt svært mange samlinger med ordspråk og sitater på forskjellige språk. Lista viser et lite utvalg.
Ordspråk i litteratur og kunst
Mange kjente forfattere har latt seg inspirere av ordspråk, både av konkrete enkeltordspråk og av ordspråksformen som litterær sjanger. De har sitert gamle ordtak direkte, skrevet dem om eller funnet på nye i gammel stil. Enkelte har også basert fortellinger og sanger på innholdet i kjente ordspråk.
Flere sitater fra kjente litterære verk har gått inn i språket som ordspråk eller ordtak. I den engelskspråklige kulturen blir særlig verselinjer av William Shakespeare (1564–1616) ofte sitert. I Norge er dramatikeren Henrik Ibsen (1828–1906) den forfatteren som siteres oftest. Hans skuespill har gitt oss munnhell som blant annet «Troll, vær dig selv nok!», «Evig eies kun det tapte» og «Man skal ei lese for å sluke, men for å se hva man kan bruke».
Av bildekunstnere illustrerte både Pieter Brueghel den eldre (1525–1569) og Jacob Jordaens (1593–1678) ordspråk og talemåter. Også den italienske maleren Domnico Fetti (1589–1624) malte motiver basert på folkelige fortellinger og ordtak. Den engelske poeten og maleren William Blake utgav sin illustrerte bok Proverbs of Hell, «Ordspråk fra helvete», rundt 1793, mens den spanske billedkunstneren Fransisco Goya (1746–1828) lagde en serie visjonsaktige raderinger under tittelen Sueños, «Drømmer», eller Proverbios, «Ordspråk», noen tiår seinere.
De alvorlige ordspråkene har også blitt parodiert i ironiske nyskapninger, blant annet i form av såkalte wellerismer. Det samme gjelder i nyere tiders vittighetsblader og moderne graffiti, for eksempel i uttrykk som «bedre å være frisk og rik enn syk og fattig.» I fotobilledboken I og for seg av fotograf Jo Michael og forfatter Tor Åge Bringsværd leker forfatteren med nye og uventede tilnærminger til ordspråk, munnhell og idiomer.
Eksempler fra Bibelen
Flere bibelord er gått inn som ordspråk i den kristne og jødiske verden
Fra Salomos ordspråk
Salomos ordspråk, i dag også kalt Ordspråkene, er utelukkende bygd opp av faste munnhell. Her er noen formaninger om latskap:
Eksempler fra Håvamål i Edda
Norrøn visdomsdiktning er representert i Den eldre Edda, en samling oldnordiske gude- og heltedikt som ble nedskrevet på Island på 1200-tallet. Edda inneholder blant annet Håvamål, det vil si «den høyes tale», der guden Odin gir gode råd og leveregler. Særlig det første avsnittet av Håvamål, det såkalte Ordspråkdiktet, rommer visdomsord og sentenser om etikk og livssyn i eldre tider. Noen eksempler herfra er:
Eksempler fra Peder Laales Ordsprog
Ordspråkene fra Peder Laales samling av latinske og danske ordspråk fra 1300-tallet inneholder gamle fellesnordiske talemåter og ordtak som fremdeles er i bruk. Eksemplene her er gjengitt i nyere dansk språkdrakt:
Eksempler fra Peder Syvs Almindelige danske Ordspog
Den danske presten og språkforskeren Peder Pedersen Syvs klassiske Almindelige danske Ordspog, som kom i to bind i 1682 og 1688, inneholder både danske og norske ordspråk:
Eksterne lenker
Det er ellers en mengde nettsteder på internettet som lister opp ordtak og sitater på forskjellige språk.
Herreys
Herreys var en svensk popgruppe bestående av mormonbrødrene Per Herrey (født 9. august 1958), Richard Herrey (født 19. august 1964) og Louis Herrey (født 3. november 1966). De vant Eurovision Song Contest 1984 med sangen «Diggi-loo diggi-ley», og Sopotfestivalen året etter.
På den tiden de vant Eurovision Song Contest, bodde og arbeidet brødrene i USA, og de snakket dermed både engelsk og svensk flytende. Den svenske teksten til «Diggi-loo diggi-ley» er skrevet av Britt Lindeborg og handler om en mann som finner et par med gylne sko som lar ham komme forbi enhver hindring. Herreys fortsatte å spille inn musikk og turnere i noen år, men fikk ingen flere sanger som ble like populære som Eurovision Song Contest-vinneren.
Gruppa ble gjenforent for å framføre «Diggi-loo diggi-ley» i pausen under en av semifinalene i Melodifestivalen 2002. Richard opptrådte dessuten på «Congratulations»-konserten i forbindelse med Eurovision Song Contests femtiårsjubileum i København i 2005. I februar 2006 ga han også ut sitt første soloalbum, Jag E Kung.
Volkhov vannkraftverk
Volkhov vannkraftverk er et vannkraftverk i Volkhovelva like nedenfor Ladogasjøen, beliggende nær småbyen Volkhov i Leningrad oblast, nordvestlige Russland. Eier er det statlige energiselskapet TGK-1. Anlegget ble bygget ut fra 1918 til 1927, og var landets første vannkraftverk.
Fallhøyden som utnyttes er på 11,2 meter vertikalt. Det er installert åtte Kaplanturbiner på totalt 86 MW. Midlere årsproduksjon er på 347–382,5 GWh. Demningen i betong er 212,3 meter lang.
Anlegget ble avbildet på sovjetiske frimerker både i 1930 og i 1951.
Lagoa Grande (Pernambuco)
Lagoa Grande er en kommune i delstaten Pernambuco i nordøstregionen av Brasil.
Persienne
Persienne (av «fra Persia») er en solskjerm som monteres på innsiden av et vindu for å sperre for innsyn og/eller sollys. Persienner er vanligvis laget av plast eller metall, og av og til også tre.
Vannrette persienner er den vanligste typen og består av vannrette metallspiler opphengt i et system av tråder. Spilene kan vris (ofte ved hjelp av en stav) for å justere lysmengden som slippes inn, eller trekkes opp (ofte ved hjelp av en eller flere tråder) slik at de er ute av veien. Justeringsstaven og -trådene er ofte plassert på samme siden av persiennen og kan vikles inni hverandre.
Typer
I tillegg til å komme i forskjellige størrelser (for å passe vinduer av ulik størrelse) finnes de også i en rekke forskjellige utforminger, stiler, materialer (f.eks. treverk, plast eller aluminium), farger og mønstre.
Noen forskellige typer etter utforming er:
De senere årene har det kommet flere smarthus-løsninger for automatisk styring av persienner, og disse kan programmeres slik at de fungerer som en form for lysstyring ved å regulere innslipp av dagslys på dagtid og gi ekstra privatliv på kveldstid.
Sandal Castle
Sandal Castle er et festningsruin ved byen Wakefield i West Yorkshire, England. Det ligger med utsikt over elven Calder og Pugneys Country Park. Slottet var åsted for kongelige intriger i middelalderen, og åpningsscenen i et av William Shakespeares stykker, Henrik VI foregår der. Det ligger i dag i ruiner.
Warenneslekten
Slottet nevnes først i 1240, og var da antagelig nesten ferdig bygget. Historikeren Lawrence Butler antydet at konstruksjonen antagelig begynte da eiendommen ble overdratt fra kronen til William de Warenne, 2. jarl av Surrey mellom 1106 og 1121. Jarlen hadde sitt sete på Lewes Castle i Sussex, og slekten hadde også Reigate Castle i Surrey og Conisbrough Castle ved Doncaster. De hadde også en mindre festning i Normandie. Sandal forble i slektens eie inntil linjen døde ut med John de Warenne, 8. jarl av Surrey i 1347. Slottet gikk sammen med resten av deres eiendommer i Yorkshire tilbake til kronen, det vil si til Edvard III.
Hertugene av York
Edvard III gav slottet og andre eiendommer i nord til den seks år gamle Edmund av Langley, som var hans femte sønn. Edmund bygde senere opp en stadig sterkere base i Yorkshire, parallelt med sin bror John av Gaunt som blant annet hadde Pontefract Castle og Knaresborough Castle. Han tok blant annet over Wark Castle nær Coldstream i Scottish Borders, og i 1377 Fotheringhay Castle i Northumberland. Han bosatte seg på sistnevnte slott, og de neste 75 årene ble Sandal lite brukt. I 1385 ble Edmund utnevnt til hertug av York av sin nevø Rikard II.
Slaget ved Wakefield
Tidlig i 1460, under rosekrigene, forsøkte Richard Plantagenet, 3. hertug av York å ta over tronen. Dette lyktes ikke, men gjennom Act of Accord fikk han arverettet og ble Lord Protector. I desember samme år reiste han til Sandal Castle, enten for å konsolidere sin posisjon eller for å møte lancastriansk motstand. Han hadde med en styrke på 3000–8000 mann. Dronningen, Margaret av Anjou, akseperte ikke at hennes sønn Edward av Westminster hadde blitt satt til side av Act of Accord, og førte sin tallmessig overlegne hær til slottet. Den 30. desember angrep York, uten å vente på forsterkninger. Huset York led et knusende nederlag: Hertugen falt, og hans sønn Edmund, jarl av Rutland ble henrettet.
Rikard III
I 1483 valgte Rikard III slottet som sin nordlige base, og gjorde betydelige forandringer. Hans håp om å ta kontroll i området ble knust i slaget ved Bosworth Field i 1485, hvor kongen falt. Etter dette ble slottet nesten ikke brukt, og da Wakefield Prison ble bygget i 1590-årene trengte man det ikke engang til å oppbevare fanger lenger.
Borgerkrigen
Under den engelske borgerkrigen hadde rojalistene kontroll over Sandal, men på grunn av dets dårlige forfatning unngikk det større trefninger. I 1645 ble det beleiret minst tre ganger. Det ble overgitt til parlamentarianerne 1. oktober 1645. Ved slutten på beleiringen var det lite mer enn en ruin igjen av slottet. Året etter besluttet parlamentet at det ikke skulle gjenoppbygges.
Ruinene
Som mange andre ruiner ble slottet brukt som steinbrudd. I 1893 hadde Yorkshire Archaeological Society en utgravning der, og et større prosjekt startet i 1964 som et samarbeid mellom Wakefield Corporation, Wakefield Historical Society og University of Leeds.
I 2003 ble det anlagt en gangvei av tre, slik at besøkende kan gå gjennom ruinene uten å slite det mer ned; mange har dog klaget på at gangveien ødelegger det historiske miljøet. Omkring 100 meter fra slottet ligger et besøkssenter.
Smygere
Smygere eller bredpanner, (Hesperiidae) er en familie av dagflygende sommerfugler som tilhører gruppen dagsommerfugler (Rhopalocera). De er søstergruppen til de egentlige dagsommerfuglene (Papilionoidea), og kan skilles fra disse på at antennene ender i en liten krok ytterst, og på at hodet er ganske stort og bredt. Tidligere ble noen store, amerikanske arter regnet som en familie for seg, Megathymidae, men nyere fylogenetiske analyser tyder på at disse hører til i undergruppen Hesperiinae.
Utseende
Stort sett middelsstore (vingespenn 15–70 mm) sommerfugler med kraftig kropp. De fleste er brun- eller gulaktige, men noen tropiske arter er mer fagerike. Hodet er påfallende stort og bredt, bredere enn brystet (thorax). Sugesnabelen er velutviklet. Antennene er middels lange, og klubbeformede, i motsetning til hos Papilionoidea danner de en liten krok ytterst. Forvingene er mer eller mindre trekantede, gjerne forholdsvis smale, men bredere hos underfamilien Pyrginae. Bakvingene er avrundede og ofte forholdsvis små. Hos noen arter (ikke europeiske) ender bakvingene i lange stjerter. Hannene har gjerne felter av mørke, såkalte duftskjell på forvingene. Bakkroppen er forholdsvis kort, kjegleformet hos hannene og sylindrisk hos hunnene. Larvene er langstrakte, sylindriske og mer eller mindre nakne. Et karakteristisk trekk er at hodekapselen er markert avsatt fra resten av kroppen – de har tydelig hals.